Két kilométeres ámokfutást rendezett egy ló Sarkadon
Egy hajtó nélküli lovaskocsi és egy román rendszámú autó ütközött össze Sarkad belvárosában, nagyjából a rendőrségnél pár órával ezelőtt.
Lapunknak a szemtanúk elmondták, hogy információk szerint a hajtó még a volt cukorgyár környékén esett le a lovaskocsiról. A lovasfogat aztán tovább száguldott, végighaladva Sarkad legforgalmasabb részein, a Bihar utca környékén megrongálva egy parkoló autót, majd a központban, az Árpád fejedelem térnél nekiütközve egy román rendszámú kocsinak – ezt a nagyjából két kilométert tehát hajtó nélkül tette meg.

Lapunk tudomása szerint a hajtó megsérült – hogy könnyen vagy súlyosan, egyelőre nem tudni –, valamint a sofőr sem úszta meg sérülések nélkül az esetet.

Fotó: Sárosi Lajos

Címkék

ámokfutás

elszabadult

lovaskocsi

sarkad